BestNaira News | 2019 Lagos Guber: Sanwo-Olu, Agbaje Clash at Debate -
Sat, Mar 23 2019 11:53 pm
Sat, Jan 12th 2019, 04:10 Like Save
3 Die, 11 Injured in Lagos/Ibadan Expressway Bu... Christelike Boodskappies: June 2012
My kind …
Ek glo in jou!!
Ek wil jou seer wegvat, jou glimlag weer terug sit op jou gesig.
Ek wil jou weer laat glo jy kan .
Ek wil jou optel en styf teen My bors vasdruk en vir jou wys Ek beplan vir jou ‘n mooi toekoms.
Ek wil hê jy moet My toelaat om My liefde vir jou te wys.
Praat met My, Ek is by jou...
Jou Hemelse Pa.
Posted by Poppie Oosthuizen at Saturday, June 30, 2012 No comments: Links to this post
Labels: My kind
Uit Sy oorvloed het ons almal genade op genade ontvang. - Joh. 1:16
Heer, ek het gedink ek het die mooiste van alles wat mooi is gesien, en tog het u nog meer skoonheid aan my gewys met ‘n asemrowende mooi sonsondergang – met kleure wat oor wolke gespoel het wat ek nooit gedink het moontlik is nie. Heer, U genade is so pragtig!
Toe ek gedink het ek het al die liefde wat enigeen ooit mag nodig hê, ontvang, het U deur ‘n magdom van mense en omstandighede nog meer liefde op my uitgestort. U genade is altyd daar!
Toe ek gedink het ek het voor ‘n probleem te staan gekom wat vir my onmoontlik is om te oorkom, het U my hand gevat, aan my ‘n oop deur gewys en my daartoe gelei. Heer, U genade gee so baie krag!
Al skiet my gedagtes ver te kort wanneer dit kom by U skoonheid, U liefde en krag in my lewe, is daar geen einde aan my dankbaarheid teenoor U nie. Uit die diepte van my hart sê ek nou dankie, en my oë gaan oop vir U grootse liefde en genade in my lewe. U genade verseker my daarvan dat U my liefhet en waardeer. Dankie, Heer!
Gebed: Dankie Heer, vir U genade!
SKAKEL IN BY DIE HEMELSE KRAGSTASIE
En vir die Here sê: "Ek het so seer!
En as ek vanaand my hart leeg huil,
Vir die Here vra vir 'n hoekie om te kan skuil.
"Here, my hart is in 'n knoop gebind!
Ek is moeg baklei teen hierdie sterk wind!
Ek wil tog net weer rus en vrede vind."
Die Here sê: "Jy is mos My lieflingkind.
Jy is met My anker van liefde gebind!
Raak stil. Raak rustig! Jy sal weer vrede vind!"
Dankie my liefste Heer!!!
Posted by Poppie Oosthuizen at Friday, June 29, 2012 No comments: Links to this post
Labels: Skakel in by die Hemelse Kragstasie
My juk is sag en my las is lig. - Matt. 11:30
Dit was die woorde van Jesus, en as ek nou daaroor nadink, en die woordjie “lig” ‘n ander betekenis gee, dan word my las “lig” - soos sonlig - en dit is nie meer ‘n las nie! Nou gaan ek alles in my lewe wat ek as ‘n las beskou het, verander in lig – helder stralende lig waarin daar geen duisternis is nie – waarin geen swaar las hoegenaamd kan bestaan nie.
In my werk, in my huis, in my verhouding met andere om my, maak ek alles lig. Ek probeer nie die wêreld dra nie, en bied enige uitdaging met ‘n lied in my hart die hoof.
Met die hulp van Christus in my, word alle verpligtinge maklik en volmaak gedoen, en alles word in ‘n oogwink afgehandel. Dus, wie gaan my keer om saam met Hom in die lig te werk – Hy wat elke las omskep in lig!
In hierdie wonder-lig is daar geen gebrek aan energie nie, daar is geen twyfel of onsekerheid nie, daar is net die ligte aanraking van my hand en my hart, en Lig neem oor.
Gebed: Dankie, Heer, vir U lig so helder in elke las!
Hieraan weet ons dat Hy in ons bly: Hy het ons Sy Gees gegee.
God het ons sy Gees gegee, en as ons hierdie grootse waarheid ons eie maak, en die teenwoordigheid van hierdie Heilige Gees in ons erken, sal Hy sorg vir ons veiligheid – Hy sal oor ons die wag hou, waar ons ons ookal mag woon, werk, loop of ry.
Hy is my konstante metgesel. Hy is met my in die stilte van die nag om my nie alleen te laat voel nie, Hy ry saam met my in die besige verkeer, Hy stap saam met my waar ek ookal heem mag stap. In die kwaaiste storm is Hy daar as my veilige hawe, en voor ‘n wonderskone sonsondergang is Hy daar om dit saam met my te geniet.
Ek praat met Hom – soms saggies of soms selfs hardop. Hy hoor alles, en as ek stil word, sal ek sy antwoord hoor, diep in my siel.
Dankie Vader, vir die wonder van U Heilige Gees in my. Maak my hierdie grootse geskenk waardig, Heer, in my handel en in my wandel deur elke mooi en kosbare dag geskenk deur U.
Gebed: Dankie Vader vir die seën van U Heilige Gees.
Posted by Poppie Oosthuizen at Wednesday, June 27, 2012 No comments: Links to this post
Ons Here is groot en magtig, Sy kennis is onbegrens. - Ps. 147:5
Ek is opgewek, entoesiasties en optimisties. Terneergedruktheid, treurigheid en teleurstellings het geen plek in my lewe nie. Ook het negatiewe emosies geen houvas op my nie want ek is vervul met die onoorwinlike Gees van Christus. Hierdie almagtige Gees verhef my, bemoedig my en staan my by. Ek is nooit alleen nie want ek word gedurigdeur gerusgestel en geïnspireer deur Sy lewende, liefdevolle Gees binne-in my. Ek word gelei, krag geskenk en gevul met vrede, liefde en blydskap. Ek is gemotiveerd en vervuld. Wat ookal die behoefte en wat ook al die begeerte, ek word bemoedig deur Christus binne-in my wat my verseker van volmaakte vervulling.
Die Psalmis sing op verskillende plekke:
“Die Here ondersteun almal wat val en Hy rig almal op wat neergeboë is”,
“Die Here rig die wat geboë is, op”,
“Hy kroon die hulpeloses met oorwinning.”
Ek wil ook so sing. Ek voel bemoedig deur die Gees van Christus binne-in my en ek weet dat Sy ewigdurende liefde met my is.
Gebed: Christus kroon my met oorwinning en sukses.
Posted by Poppie Oosthuizen at Friday, June 22, 2012 No comments: Links to this post
How do you know if forgiveness has taken place?
"You'll know that you are forgiven if you can let God's love flow through you to that person," says Doug Easterday. "If the person walked in, would you let that love be expressed?
"If you answered no, then forgiveness has not taken place.
"'Well, he or she doesn't deserve it.' Then forgiveness has not fully taken place.
"'Well, I don't know if I can.' Then forgiveness needs to go deeper. Forgiveness is like an onion; there are layers to it. The first layer of an onion is still an onion, but there is more onion underneath. Forgiveness often has layers to it. Forgiveness is not entirely complete until all the layers are gone, and then you can say, 'I can forgive, because I choose to.' When you can let the Lord flow His love through you, then you can say, 'I know that I'm walking right with God in forgiveness.'"
When you have forgiven, you are free and released from self-induced bondage.
Father, grant me the ability to forgive and free my heart to love again. Amen.
Posted by Poppie Oosthuizen at Thursday, June 21, 2012 No comments: Links to this post
By God is alle dinge moontlik. - Mark. 10:27 OV
Watter sleutel sluit die deur tot algehele vrede oop? Jesus het ons die antwoord en ook die sleutel hiervoor en vir talle ander heerlike hemelse skatte gegee toe Hy gesê het. “By God is alle dinge moontlik.”
As ek hierdie waarheid my eie maak, sal daar vrede kom in my gemoed en in my hart, ‘n vrede gebaseer op Sy grootse liefde vir my, en met vreugde sal ek uitroep: “Dankie Vader, dat u my so vry maak van alle kommer en sorge – dankie dat ek in U lig, liefde en krag enige situasie met vertroue kan benader. Dankie dat ek een is met U – een met U vrede en liefde.”
Ek ken Hom op al my weë, en vergeet vir geen oomblik hoe na aan my Heer ek werklik is nie. In Sy grootse liefde lei Hy my, rig Hy my en onderskraag Hy my, maak my gesond en verkwik Hy my siel. Hoe diep my dank en hoe groot die vrede in my hart as ek my Heer ken op al my weë!
Aan u Heer al my lof en dank vir die diep innerlike vrede wat ek net by U kan vind, omdat ek weet – by U is alle dinge moontlik!
Gebed: By God is alle dinge moontlik!
Labels: Innerlike Vrede
Bid vir mekaar. – Jak. 5:16
Of ek nou baie aan almal wat na aan my hart is dink omdat ek besorgd is oor hulle, of omdat ek ‘n spesiale vreugde met hulle deel, my gebede vir hulle bly dieselfde – gebede van geloof en seënwense.
“Dierbare, ek wens jou die vrede toe wat jy sal ontdek in die teenwoordigheid van jou eie inwonende Christus.
Ek wens jou die tevredenheid toe wat jy sal vind in Sy liefde wat jou steeds omvou.
Ek wens jou die vreugde toe wat joune sal wees as jy Hom jou metgesel maak deur jou dae heen.
Ek wens jou die krag toe wat jou in staat sal stel om ‘n wenner te wees in die arena van die lewe – Sy krag in jou!
Ek wens jou die vervulling toe wat jy sal ondervind as jy jou vrede, jou liefde en vreugde vandag met andere deel.”
My gedagtes en gebede wat ek in harmonie bring met Gods lig, liefde en krag, vorm ‘n kragtige baan van lig waarlangs God Sy wonderwerke kan doen. Dit bring heling mee, maak foute reg, en bring vrede, liefde, vreugde en geluk, ons lewens binne.
Gebed: Dierbare, ek wens jou net die beste toe.
Posted by Poppie Oosthuizen at Wednesday, June 20, 2012 No comments: Links to this post
Labels: BID VIR ANDER
“Here, stel ‘n wag voor my mond, bewaar die deur van my lippe.” – Ps. 141:3
Ek sal weier om my gedagtes uit te spreek as hulle nie liefdevol, vriendelik of waar is nie. Vandag sal ek op my woorde let en alleen daardie woorde en gedagtes uitspreek wat ek graag sal wil sien vermenigvuldig in my lewe en in my wêreld. Ek erken die mag van die gesproke woord en let fyn op na wat ek sê, sodat my woorde tot seën sal wees vir alles en almal met wie ek hierdie mooi dag mag deel.
Deur Sy teenwoordigheid in my het ek die mag om die onnadenkende en onvriendelike woorde wat by my opkom te verwerp voordat ek hulle uitspreek. Ek hoef nie op ‘n ander se onvriendelikheid te antwoord nie. Ek hoef nie vrees of twyfel uit te spreek nie. Ek het geen rede om my woede te lug nie. Binne-in my is die Antwoord op al my behoeftes.
Vandag sal ek God aanstel oor my gesprekke. Ek sal my woorde aan die waarheid toets en net dit wat mooi en goed is in woorde uitspreek.
Gebed: Stel vandag ‘n wag voor my mond, o Heer!
Posted by Poppie Oosthuizen at Tuesday, June 19, 2012 No comments: Links to this post
Die Here is my toevlug, vir wie sou ek vrees? - Ps. 27:1
Waar ek ookal vandag mag gaan en wat ek ookal mag doen, ek weet my Heer is met my om my te beskerm en te onderskraag. Ek kan nêrens wees waar Hy nie is nie. Daar is niks wat Hy nie kan heel nie – geen uitdaging waardeur Hy my nie veilig kan lei nie.
Die wete dat ek nooit alleen is nie, vul my met die nodige moed en krag om blymoedig voort te gaan. Hy voorsien my van al die krag wat ek ooit nodig mag hê, van die wysheid en intelligensie om die regte besluite te neem en die moed en durf om dit deur te voer.
Is ek in die diepste duisternis – my Heer is met my. Sweef ek oor die bergtoppe van suiwer geluk – ook daar is Hy steeds met my. In my smart en in my vreugde is Hy die troue vriend aan my sy. Hy help my om positief te bly onder alle omstandighede, en saam met Hom word elke probleem slegs ‘n geleentheid om nog nader aan Hom te groei.
Elke oomblik, elke uur, is Hy met my – vir wie sou ek dan vrees?
Gebed: Die Here is my toevlug.
Posted by Poppie Oosthuizen at Sunday, June 17, 2012 No comments: Links to this post
DEUR DIE LEWE HEEN
Dankie vir U lewe
En vreugde en liefde;
Dankie vir die wete
Dat ook ek ‘n plek en ‘n doel het
In U grootse plan …
Dankie dat U altyd daar is
Om my hand te neem en my te lei
Deur al die probleme van die lewe heen.
Ek praat met U Heer,
Ek luister na U stem diep in my hart.
Met blink idees inspireer U my –
So natuurlik, so eenvoudig is dit
Dat ek dink ek het alles self uitgedink!
Wanneer ek egter terugkyk,
Sien ek dit was nie ek nie,
Dit was al die tyd U!
En opnuut besef ek hoe U my lei en rig
Wanneer ek stil word en luister.
Posted by Poppie Oosthuizen at Saturday, June 16, 2012 No comments: Links to this post
Labels: Deur die lewe heen
DRA DIT OOR
As julle glo, sal julle alles ontvang wat julle in die gebed vra.
‘n Probleem wat yslik groot lyk wanneer ons dit alleen aanpak, krimp sommer baie as ons dit deel met ‘n betroubare vriend. Ons grootste, mees medelydende vriend is Christus wat in ons woon. Ook is die sekerste manier van kommunikasie met hierdie altoos-luisterende Teenwoordigheid in ons, die gebed. Deur middel van gebed kan ons al ons kommer, ons verwarring, ons besluite en ons drome met Hom deel.
Wanneer ‘n saak swaar op ons gemoed lê en ons dra dit oor aan Hom in die gebed hou dit op om ons tyd en ons aandag in beslag te neem. Ons kan op Hom vertrou vir die harmonieuse verloop en vir die regte oplossing van alle situasies.
Wanneer ons ons tot ons Heer in die gebed wend, is ons gevul met lig en hoop, is ons geseën met liefde en vrede en ons sake floreer. Dan voel ons die volle maat van Sy goedheid in en deur ons lewe vloei, tot oorlopens toe.
Gebed: Ek bid en verwag die regte oplossing.
Posted by Poppie Oosthuizen at Friday, June 15, 2012 No comments: Links to this post
Labels: Dra dit oor
Spreek vry (vergewe), en julle sal vrygespreek word. – Luk. 6:37
As daar een ding was wat Jesus beklemtoon het, dan was dit vergifnis. Luister: “Moenie oordeel nie, en oor julle sal nie geoordeel word nie. Moenie veroordeel nie, en julle sal nie veroordeel word nie. Spreek vry, en julle sal vrygespreek word.”
Ons weet maar alte goed hoe vergifnis ons lewe voller en ryker maak, met liefde en vrede wat die botoon voer waar ons ookal mag woon of werk. Daarom bid ons elke dag vir die nodige wysheid en begrip – wysheid en begrip wat dit vir ons makliker maak om te vergewe waar en wanneer nodig.
Daar is egter net een probleem, al bid ons HOE hard, as daar nie liefde in ons hart is nie, sal ons nie kan vergewe nie. Ons sal sê ons vergewe, maar diep in ons hart sal die wrok bly.
Hierdie hemelse liefde is so na aan ons – diep in ons diepste heiligdom sal ons al die liefde vind wat ons ooit nodig mag hê by Hom wat daar woon. In Sy liefde kan geen wrok of seer staande bly nie, en daar sal vrede wees, in ons en om ons.
Gebed: U liefde Heer, is my vergifnis.
Posted by Poppie Oosthuizen at Thursday, June 14, 2012 No comments: Links to this post
Ek is tot alles in staat deur Christus wat my krag gee. Fil. 4:13
Dit help as iemand anders vir ons sê: "Jy kan!" maar die mees oortuigende stem is die innerlike stem wat sê: "Ja, ek kan!"
Elkeen wat iets van waarde bygedra het tot wat ook al, het dit gedoen omdat hy in sy hart oortuig was: "Ek kan!" As ons mismoedig voel oor skynbare gebrek aan sukses, as ons luister na die stem van pessimisme wat sê: "Ek kan nie, dis onmoontlik", laat ons daardie stem stil maak en na die versekering wat van Christus kom, luister: "Ja, jy kan".
Ja, ek kan! Ek kan gelukkig wees. Ek kan genees word. Ek kan suksesvol wees. Ek kan vry wees. Ek kan alles wees wat God bedoel het ek moet wees.
Ja, ek kan!
Gebed: JA, ek kan!!
Posted by Poppie Oosthuizen at Wednesday, June 13, 2012 No comments: Links to this post
EK IS DIE CHRISTUS
‘Ek is dit in jou wat lewe,
Ek is dit in jou wat beweeg.
Ek is dit in jou wat skyn
Ek is dit in jou wat mooi is,
Ek is dit in jou wat onbevrees is,
Ek is dit in jou wat onverganklik is
Ek is die Christus.
Ek is dit in jou wat goddelik is,
Ek is dit in jou wat heilig is,
Ek is dit in jou wat volmaak is,
Ek is die Christus.’
Bly in My, soos Ek in julle. Joh. 15:4
Posted by Poppie Oosthuizen at Tuesday, June 12, 2012 No comments: Links to this post
Labels: Ek is die Christus
Julle is die lig vir die wêreld. – Matt. 5:14
Daar is baie maniere waarop ek tot seën kan wees vir ander; daar is baie maniere waarop ek my lig kan laat skyn. Die volgende is my gebed vir vandag:
Liewe Here, help my om aan te bied:
my hand vir iemand wat vriendskap nodig het,
my hart vir iemand wat liefde nodig het,
my begrip vir iemand wat wil hê ‘n ander moet luister,
my bedagsaamheid vir iemand wat nodig het om te weet
dat ‘n ander omgee,
my vriendelikheid vir iemand wat onvriendelik deur die
lewe behandel word,
my geselskap vir iemand wat eensaam is,
my kalmte vir iemand wat onseker, verward
of verdwaas is,
my vertroosting vir iemand wat treur,
my welwillendheid teenoor heel U skepping,
my deernis vir alles wat lewe.
Liewe Here, help my om my lig te laat skyn.
Gebed: Liewe Here, Help my om vir ander tot seën te wees.
Waar twee of drie in my Naam saam is, daar is Ek by hulle.
Die krag van gesamentlike gebede is baie groter as wat ons ons kan indink. Dis ‘n krag wat opgebou word deur die gebed en geloof van duisende gelowiges dwarsoor die wêreld. Ons geloof dat wondere sal geskied wanneer mense verenig in gebed, is gegrond op die belofte van Jesus: “Waar twee of drie in My naam saam is, daar is Ek by hulle.”
Ons vra ook nie vir die verwesenliking van drome en ideale wat ons weet heeltemal buite ons bereik is nie. Ons gebede is ons manier om God te loof vir dit wat ons alreeds het, en vir dit wat ons kan wees saam met Hom! Ons sê ook op hierdie manier dankie vir al Sy heerlike seëninge wat daagliks op ons uitgestort word.
Om dankie te sê nadat ons gebede beantwoord is, is ‘n manier om ons waardering te toon vir dit wat Hy vir ons doen en is; om vooruit dankie te sê terwyl ons nog vra, is ‘n demonstrasie van ons geloof in God en in Sy goedheid en liefdevolle sorg vir ons.
Kom ons bid vandag saam – in geloof en in danksegging.
Gebed: Laat U Lig skyn dierbare Heer!
Posted by Poppie Oosthuizen at Monday, June 11, 2012 No comments: Links to this post
Labels: Bid Saam
My kind … Ek glo in jou!! Ek wil jou seerweg...
GENADE Uit Sy oorvloed het ons almal genade ...
SKAKEL IN BY DIEHEMELSE KRAGSTASIE As ek knie...
LIG My juk is sag en my las is lig. - Matt...
BESKERMD Hieraan weet ons dat Hy in ons bly: ...
BEMOEDIG Ons Here is groot en magtig, Sy kenn...
FORGIVENESS LEADS TO FREEDOM Howdo you know...
INNERLIKE VREDE By God is alle dinge moontlik...
BID VIR ANDER Bid vir mekaar. – Jak. 5:16 O...
WOORDE “Here, stel ‘nwag voor my mond, bewaar...
BESKERMING Die Here is my toevlug, vir wie so...
DEUR DIE LEWE HEEN Dierbare Heer,Dankie vir U...
DRA DIT OOR As julle glo, sal julle alles ont...
VERGEWE Spreek vry (vergewe), en julle sal vr...
EK KAN! Ek is totalles in staat deur Christus ...
EK IS DIECHRISTUS ‘Ek is dit in jou wat lewe,E...
BID VIR ANDER Julle is die lig vir die wêreld...
BIDSAAM Waartwee of drie in my Naam saam is, ...